open-index/open-wikipedia-markdown huggingface dataset:
மச்சீத் சோலெய்மன்

**மச்சீத் சோலெய்மன்** (Masjed Soleyman, , Luri: *Ir-Soleyman* (Irsoleymān) ; பிற பெயர்கள் : Masjed Soleymān, Masjed-e Soleymān, Masjed Soleiman) என்ற இந்த நகரம், ஈரானின் கூசத்தான் மாகாணத்தின் பேபாகன் கவுன்டியின் (county) தலைநகரம் ஆகும்.  2006 மக்கள் தொகை கணக்கெடுப்பின்படி, 51,530 குடும்பங்களில் மொத்தம் இருந்த மக்கள் தொகை 206,121 ஆகும்.  மச்சீத் சோலெய்மன் ஒரு வரலாற்று நகரம் ஆகும். இது சாக்ரோசு மலைகளுக்கு இடையில் அமைந்துள்ளது. 1959 ஆம் ஆண்டு இந்த நகராட்சி என்ற நகராண்மைக் கழகம் தொடங்கப்பட்டது.

## நிலவியல்
மச்சீத் சோலெய்மன் பக்தியாரி (Bakhtiari) பழங்குடியினரின் பல்வேறு குலத்தினரால் வசித்து வந்தனர். ஆனால், இந்த பகுதியில் எண்ணெய் ஆய்வு வளர்ச்சியானது, பக்தியாரி பழங்குடியினர் மண்டலங்களில் வெளிவந்து, இந்த வர்த்தகத்தையும்,  வேலைகளுக்காகவும் ஈர்த்தது.

## காலநிலை
பேபாகனின் காலநிலையானது, கோப்பன் காலநிலை வகைப்பாட்டின் படி,  வெப்பமான அரை வறண்ட காலநிலை உள்ளது (*BSh)*. மச்சீத் சோலெய்மன் ஒரு சூடான அரை வறண்ட காலநிலையைக் கொண்டுள்ளது.   

## மக்கள் தொகை
2016 ஆம் ஆண்டு  மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 97 வது இடத்தினைப் பெறுகிறது.  2016 ஆம் ஆண்டு எடுக்கப்பட்ட தொகை கணக்கெடுப்பின்படி, இந்த நகரத்தின் மக்கள் தொகை 100,497 நபர்களைக் கொண்டிருந்தது. இதற்கு ஐந்து ஆண்டுகளுக்கு முன் எடுக்கப்பட்ட, அரசின்  மக்கள் தொகை கணக்கெடுப்பின்படி, அதாவது 2011 ஆம் ஆண்டு, 103,369 நபர்கள், இந்நகரத்தில் வாழ்ந்திருந்தனர். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு −2.78% அதிகரித்துள்ளது.

## சுற்றுலா
மச்சீத் சோலெய்மன் மிகவும் ஈர்ப்பு மிகுந்தத் திருச்சபையான டெம்பி, வடகிழக்கில் உள்ள வரலாற்று  பண்டையத் தளமான சர்மாசுசெட்டு (Sarmasjed) கோயிலானது, மொட்டை மாடியின் விளிம்பில் உள்ளது. பண்டைய காலங்களில் அதன் உள்ளே தீ அணையாமல் தொடர்ந்து எரிந்து கொண்டிருந்தது. வரலாற்றாசிரியர்களின் கூற்றுப்படி, அச்சேமேனிய ஆட்சியின் (Achaemenian Reign) தலைநகரமாக இருந்தது. மேலும், பண்டைய நினைவுச்சின்னங்களில், பார்ட்-இ-நேஷாண்டேவின் (Bard-e-Neshande) பழங்கால ஆலயத்தையும் நாம் காணலாம்.

## வரலாறு

### பண்டைய வரலாறு மற்றும் சொற்பிறப்பியல்
பெர்சியாவை இசுலாமிபர் கைப்பற்றுவதற்கு முன்னர் இந்த நகரம், பார்சுமாஷ் என்று அழைக்கப்பட்டது.

பேராசிரியரான ரோமன் கிர்ஷ்மான்ரின் மேற்பார்வையில் ஒரு பிரெஞ்சு தொல்பொருள் ஆய்வு பயணம் வழியே, சில முக்கியமான கண்டுபிடிப்புகளை செய்தார். அக்கிமீனியான் கூட்டரசின் பழமையான தலைநகரமாக இருந்தது என அப்பேராசிரியர் நம்பினார்.

### தற்கால வரலாறு
இன்று மச்சீத் சோலிமானின் நகரமானது எண்ணெய் ஆய்வில் முக்கியத்துவம் வாய்ந்த இடமாக இருக்கிறது.  வில்லியம் நாக்ஸ் (William Knox D'Arcy)  என்பவருக்கு அலி-கோலி கான் பக்தியாரியுடனான(Ali-Qoli Khan Bakhtiari) ஒப்பந்தத்தின் மூலம், ஈரானில் எண்ணெயை ஆராய அனுமதிப் பெற்றார். 1908 ஆம் ஆண்டு, இந்த நகரத்திற்கு அருகில் எண்ணெயைக் கண்டுபிடித்தார். இதுவே முதன் முதலில் கண்டு பிடிக்கப்பட்ட, மத்திய கிழக்கு நாடுகளில் கண்டுபிடிக்கப்பட்ட முதல் எண்ணெய் கிணறு ஆகும். இக்கண்டுபிடிப்பு இந்நிலப்பகுதியின் வரலாற்றையே மாற்றியது. இந்த எண்ணெய் கண்டுபிடிப்பு பெட்ரோ கெமிக்கல் தொழில் வளர்ச்சிக்கும், எண்ணெயை வலுவாக நம்பியிருக்கும் தொழில்களை நிறுவுவதற்கும் வழிவகுத்தது.

*

## மேற்கோள்கள்


பகுப்பு:Coordinates on Wikidata
பகுப்பு:ஈரானின் நகரங்கள்
செந்தலை ந. கவுதமன்

**செந்தலை ந. கவுதமன்** (பிறப்பு- 23 சனவரி 1953) தமிழ்நாட்டைச் சேர்ந்த  வரலாற்று ஆய்வாளர், பெரியாரிய, மார்க்சிய, தமிழ்த்தேசிய ஆர்வலர். பாவேந்தர் மீது பெரும் பற்று கொண்டவர்.

## வாழ்க்கைக் குறிப்பு
சனவரி மாதம் 1954 ல் பிறந்த இவரின் சொந்த ஊர், தஞ்சையை சேர்ந்த செந்தலை ஆகும். இவர் தன் பள்ளிப் படிப்பை, தஞ்சாவூர் மாவட்டம், திருக்காட்டுப்பள்ளியில் உள்ள சர் சிவசாமி ஐயர் உயர்நிலைப்பள்ளியில் (1965 - 1971) முடித்தார். திருவையாறு அரசு கல்லூரியில் (1971 - 1975) தொடர்ந்து புலவர் படிப்பை முடித்து, தமிழாசிரியராக பூ. சா. கோ. சர்வ சன மேல்நிலைப்பள்ளியில் 1978 முதல் 2013 வரை பணி புரிந்தார். மேலும் இவர் மதுரை காமராசர் பல்கலைக்கழகத்தில் எம்.ஏ., பட்டம் பெற்றுள்ளார். வி. அ. அரங்கசாமி, தி. வே. கோபாலையர் இவரின் ஆசிரியர்கள்.  தற்போது பணி நிறைவுற்று கோவை மாவட்டம் சூலூர் என்ற ஊரில் வசிக்கிறார்.

தமிழறிவும், தமிழ்நாட்டின் அரசியல் சமூக வரலாற்று அறிவும் கொண்டவர். பல மேடைகளில் சுவைபடவும், வரலாற்று தகவல்களுடனும் பேசி வருபவர். சூலூர் பாவேந்தர் பேரவை என்ற  பெயரில் சூலூரில் மன்றம் ஒன்றையும் நடத்தி வருகிறார்.

## சிறப்புகள்'
# புலவர் தேர்வில் சென்னைப் பல்கலைக்கழக முதல் மாணவராகத் தேர்ச்சி பெற்றவர். 
# தமிழக அரசின் "டாக்டர் இராதாகிருட்டிணன் (நல்லாசிரியர்) விருது " பெற்றவர் . 
# கோவை பாரதியார் பல்கலைக்கழக "தமிழ்ச் சான்றோர் விருது " பெற்றவர் . 
# இலக்கணக்கடல் தி.வே.கோபாலய்யரின் மாணவராய்ப் பயிலும் வாய்ப்பைப் பெற்றவர் . 
# 2014 மே, சூன், மாதங்களில் மலேசியா, சிங்கப்பூர் நாடுகளுக்குப் பாவேந்தர் விழா சொற்பொழிவாற்றச் சென்று வந்தவர். 
# உலகத் தமிழ்ச் செம்மொழி மாநாட்டில் "கலைச் சொல்லாக்க வளர்ச்சி - மொழி தூய்மை நோக்கு எனும் பொருளில் ஆய்வுக் கட்டுரை வழங்கியவர்.
# பாவேந்தர் பேரவை அமைப்பைச் நிறுவிக் கடந்த 27 ஆண்டுகளாகப் கருத்துகளைப் பரப்பி வருபவர்.

## வெளியிட்டுள்ள நூல்கள்:
# சூலூர் வரலாறு
# கோவை கண்ட மொழிப் போர் 
# விடுதலைப் போரில்கோவை 
# கல்வி காத்த கோவை 
# பகுத்தறிவு இயக்கத்தில் பாரதிதாசன்
#  மதம் கடவுள் மனிதன் : வளர்ச்சி வரலாறு
# விழிப்பூட்டும் மொழிப் போர் 
# பாவேந்தர் வாழ்வில் அழகின் சிரிப்பு  
# தமிழக மொழிப்போர் ஈகியர் வரலாறு
# சூலூர் திராவிட இயக்க வரலாறு  
# அண்ணா அறிவுக்கொடை - 110 தொகுதிகளின் தொகுப்பாசிரியர்.
#பாச்சோறு (குழந்தைப்பாடல்கள்) என்ற நூலுக்கு ந. கவுதமன் எழுதிய முன்னுரை.

## மேற்கோள்கள்

## வெளி இணைப்புகள்
*புலவர் செந்தலை கௌதமன் சிறப்பு வகுப்பு

பகுப்பு:தமிழக எழுத்தாளர்கள்
பகுப்பு:வாழும் மக்கள்
பகுப்பு:1953 பிறப்புகள்
பகுப்பு:தஞ்சாவூர் மாவட்ட மக்கள்
வலிமிகு மாதவிலக்கு

**வலிமிகு மாதவிலக்கு** என்பது மாதவிலக்கின் தொடக்க காலத்தில் ஏற்படும் வலி மிகுதியான ஒரு அசாதாரண உடல் செயல் ஆகும். இது பொதுவாக மூன்று நாட்கள் கழித்து வலியானது குறையும். வலியானது இடுப்பு பகுதி அல்லது அடி வயிற்று பகுதிகளில் ஏற்படும். முதுகு வலி, வயிற்றுப்போக்கு, குமட்டல் சில நேரங்களில் ஏற்படும்.

பொதுவாக இளம் பெண்களுக்கு எந்த ஒரு நோய் தாக்கம் இல்லாமலேயே வலிமிகு மாதவிலக்கு ஏற்படுகிறது. ஆனால் வயது முதிர்ந்த பெண்களுக்கு கருப்பை நார்த்திசுக் கட்டி, இடமகல் கருப்பை அகப்படலம் மற்றும் கருப்பை உட்சுவர் தடிப்பு போன்ற குறைப்படுகளால் ஏற்படுகின்றது. வலிமிகு மாதவிலக்கு என்ற உடற்செயல் குறைபாடு மாதவிடாய் மிகைப்பு, சீரற்ற மாதவிடாய், 12 ஆம் வயது நிறைவு முன்பே பூப்பெய்தியவர்கள் மற்றும் உடல் எடை குறைவானவர்களுக்கு ஏற்படுகிறது. ஒத்த நோய் அறிகுறிகள் கொண்ட வேற்றிடச்சூல், இடுப்பு அழற்சி நோய், சிறுநீரக பை வலி நோய் மற்றும் நாள்பட்ட இடுப்பு வலி முதலிய நோய்களில் இருந்து வேறுபட்டு உள்ளதை அறிந்துகொள்ள இடுப்பு பகுதி ஆய்வு மற்றும் மீயொலி மூலம் குறைபாடுகள், நோயின் தாக்கம் மற்றும் காரணங்களை கண்டறியமுடியும். வலிமிகு மாதவிலக்கு பொதுவாக சரியான உடல் உழைப்பு, சரியான காலகட்டத்தில் மக்கட்பேறு அடைந்த நபர்களுக்கு வருவதில்லை. இதற்கான வைத்திய முறைகளாக ஒத்தடம் கொடுப்பது, வலி நிவாரண மருந்துகள், நாளமில்லா சுரப்பிகளின் உயிர் கிரியா ஊக்கி உட்சுரப்பு நீர் எனும் ஹார்மோன்கள்  கொடுப்பது ஆகும்.அழற்சிக்கு எதிரான இயக்க ஊக்கிகள் இல்லாத மருந்துகள், ஐப்யூபுரூஃபன், உயிர்ச்சத்து பி, மக்னீசியம் முதலியவற்றை எடுத்துக்கொள்வதால் வலி குறையும். யோகா, குத்தூசி மருத்துவம் மற்றும் உடற்பிடிப்பு செய்வதால் ஓரளவுக்கு வலியை குறைக்கலாம். கருப்பை நோய்கள் காரணமாக உண்டாகும் வலிமிகு மாதவிலக்கு அறுவைசிகிச்சை மூலம் சரி செய்யலாம். 20% முதல் 90% வரை வலிமிகு மாதவிலக்கால் பாதிப்பு 15 முதல் 32 வயதுள்ள பெண்களே ஆவர். இது ஒரு பொதுவான மாதவிடாய் மருத்துவ உடல் செயல் ஆகும். தோராயமாக பூப்படைந்து ஓர் ஆண்டு காலம் முதல் மக்கட்பேறு அடையும் வரை மாதவிலக்கு காலங்களில் எந்த ஒரு நோய் தாக்கம் இன்றி வலியுடன் ஏற்படும் மாதவிலக்கு ஆகும். குழந்தை பிறப்பிற்கு பின் வலிமிகு மாதவிலக்கின் தாக்கம் குறையும்.

## நோய் காரணிகள்
வலிமிகு மாதவிலக்கு கருப்பை நோய் தாக்கத்தின் அடிப்படையில் இரு பிரிவாக பிரிக்கப்படுகிறது. அவைகள் முறையே முதன்மை வலிமிகு மாதவிலக்கு இது எந்த நோய் தாக்கம் இல்லாமலும் மற்றும் இரண்டாம் நிலை வலிமிகு மாதவிலக்கு கருப்பை அல்லது இனப்பெருக்க மண்டல உடல் உறுப்புகளின் நோய் தாக்கத்தினால் ஏற்படுவதாகும்.

பொதுவாக இரண்டாம் நிலை வலிமிகு மாதவிலக்கு கருப்பை அகப்படல நோய் தாக்கத்தால் ஏற்படுகிறது என்பதை லப்பிரச்கொப்பி மூலம் கண்கூடாக அறியலாம். 70% இளம் பெண்களுக்கு இந்தவகையான வலிமிகு மாதவிலக்கு ஏற்படுகிறது.

இரண்டாம் நிலை வலிமிகு மாதவிலக்கின் மற்ற காரணிகளாக கருப்பை உட்சதை கட்டிகள், கருப்பை உட்சதை வீக்கம், சூல்பை நீர்க்கட்டிகள் மற்றும் இடுப்பு இரத்த நாள குறைபாடு போன்ற மருத்துவ குறைபாடுகள் அமைகிறது.

கால் உயர சமநிலை இன்மையால் இடுப்பு பகுதி ஒருபுறம் சாய்வாக இருக்கும் இதனால் இடுப்பு வலி ஏற்படும். இந்த வலியை மாதவிடாய் காலங்களில் தவறுதலாக வலிமிகு மாதவிலக்கு என சில நேரங்களில் புரிந்துகொள்ள வாய்ப்புள்ளது. இதை போல தசை எலும்பு மண்டல குறைப்படுகளான கூனு முதலிய மருத்துவ நிலைகளில் தவறுதலாக வலிமிகு மாதவிலக்கு என புரிந்துகொள்ள வாய்ப்புள்ளது.

## மேற்கோள்கள்

பகுப்பு:மாதவிடாய்
புத்திளங்குழந்தை மஞ்சள் காமாலை

**பிறந்த குழந்தைக்கு மஞ்சள் காமாலை** என்பது அதிக பிலிரூபின் அளவு காரணமாக புதிதாகப் பிறந்த குழந்தைக்கு ஏற்படும் மஞ்சள் காமாலை ஆகும். இதன் அறிகுறிகள் கண் மற்றும் தோலின் வெண்மையான நிறம் மாறி மஞ்சள்  நிறமாகும். மற்ற அறிகுறிகளில் அதிக தூக்கம் அல்லது குறைவான உணவு ஆகியவை இருக்கலாம். இதன் காரணமாக  வலிப்பு நோய் சார் தாக்கங்கள், பெருமூளை வாதம் அல்லது காமாலை வழி மூளைநோய் ஆகியவை இருக்கலாம்.

பல சந்தர்ப்பங்களில் இதற்கான குறிப்பிட்ட அடிப்படைக் கோளாறு (உடலியல்) எதுவும் இல்லை. மற்ற சந்தர்ப்பங்களில் இது செங்குருதியணு முறிதல், கல்லீரல் நோய், நோய்த்தொற்று,தைராய்டு சுரப்புக் குறை அல்லது வளர்சிதை மாற்றக் கோளாறுகள் (நோயியல்) ஆகியவற்றால் விளைகிறது. இச்சமயங்களில் குழந்தைக்கு 34 க்கும் அதிகமான பிலிரூபின் நிலை &nbsp; μmol / l (2 &nbsp; mg / dL) காணப்படலாம்.  ஆரோக்கியமான குழந்தைகளில் இதன் அளவு 308 ஐ விட அளவு அதிகமாக இருக்கும்போது கவலைக்கிடமான நிலை ஏற்படுகின்றது &nbsp; μmol / L (18 &nbsp; mg / dL), பிறந்த குழந்தையின் மஞ்சள் காமாலை அதன் வாழ்க்கையின் முதல் நாளிலிருந்தே கவனிக்கப்படுகிறது, பிலிருபின் அளவுகள் விரைவாக உயர்கின்றன, குழந்தை உடல்நிலை சரியில்லாமல் தோன்றும் அல்லது மஞ்சள் காமாலை இரண்டு வாரங்களுக்கும் மேலாக நீடிக்கும்,  குழந்தையுடன் சம்பந்தப்பட்டர்களிடம் இதற்கான அடிப்படைக் காரணத்தைத் தீர்மானிக்க மேலதிக விசாரணைகள் பரிந்துரைக்கப்படுகின்றன.

சிகிச்சையின் தேவையானது குழந்தையின் பிலிரூபின் அளவு, குழந்தையின் வயது மற்றும் அடிப்படைக் காரணத்தைப் பொறுத்தது. சிகிச்சையில் அடிக்கடி உணவூட்டல், ஒளிக்கதிர் சிகிச்சை அல்லது குருதி மாற்றீடு ஆகிய சிகிச்சைகள்  வழங்கப்படும்.  குறைப்பிரசவம் எனில்  மிகவும் தீவிரமான வலிய சிகிச்சை தேவைப்படுகிறது.  இவ்வகை மஞ்சள் காமாலை பொதுவாக ஏழு நாட்களுக்குள் நீடிக்கும்.  இந்த நிலைபிறந்த  குழந்தையின் முதல் வாரத்தில் பாதிக்கும் மேற்பட்ட குழந்தைகளைப் பாதிக்கிறது. புதிதாய்ப் பிறந்த குழந்தைகளில் 80% குழந்தைகள் இதனால் பாதிக்கப்படுகின்றன. மஞ்சள் காமாலை காரணமாக ஒவ்வொரு ஆண்டும் உலகளவில் 100,000 க்கும் மேற்பட்ட புதிதாய்ப் பிறந்த குழந்தைகள் இறக்கின்றனர்.

## அறிகுறிகள்
புதிதாகப் பிறந்த குழந்தையின் விழிவெண்படலம் மற்றும் தோலின் வெள்ளைப் பகுதியின் மஞ்சள் நிறமாற்றம் முதன்மை அறிகுறியாகும். மற்ற அறிகுறிகளில் அதிக தூக்கம் அல்லது குறைவான உணவு கொள்ளல் ஆகியவை இருக்கலாம். 34 க்கும் அதிகமான பிலிரூபின் நிலை &nbsp; μmol / l (2 &nbsp; mg / dL) காணப்படலாம். பாதங்கள் பாதிக்கப்படுவதற்கு பொதுவாக 255 க்கு மேல் இருக்க வேண்டும் &nbsp; μmol / l (15 &nbsp; மி.கி. / dL).

### சிக்கல்கள்
நீடித்த கடுமையான மஞ்சள் காமாலையசல் நாள்பட்ட மஞ்சள் காமாலைவழி மூளைநோய் ஏற்படலாம். இவ்வகை மஞ்சள் காமாலைக்கு விரைவான மற்றும் துல்லியமான சிகிச்சையானது மஞ்சள் காமாலை வழிமூளை நோயை உருவாக்கும் நியோனேட்டுகளின் அபாயத்தைக் குறைக்க உதவுகிறது.

மஞ்சள் காமாலை வழிமூளை நோய் உள்ள குழந்தைகளுக்கு காய்ச்சல்  அல்லது வலிப்புத்தாக்கங்கள் இருக்கலாம். உரத்த குரலில் அழுகை மஞ்சள் காமாலை வழிமூளை நோயின் விளைவாகும். உயர் பிலிரூபின் அளவைக் குறைக்க குருதி மாற்றீடு  ஒரு தீவிரமான சிகிச்சையாகும்.

## மேற்கோள்கள்

பகுப்பு:மூளை மரபியல் கோளாறுகள்
பகுப்பு:குழந்தை மருத்துவம்
ஈதகு

**இசுக் (**Izeh, , பிற பெயர்கள் : Īz̄eh; Malāmir, Izaj, Malemir) என்ற இந்த நகரம், ஈரானின் கூசத்தான் மாகாணத்தின் இசுக் மண்டலத்தின் தலைநகரம் ஆகும்.2006 மக்கள் தொகை கணக்கெடுப்பின்படி, அதன் மக்கள் தொகை 40,127 குடும்பங்களில் 253,695 ஆக இருந்தது.  1958 ஆம் ஆண்டு, இந்த நகராட்சி தோற்றுவிக்கப்பட்டது.

வசந்த காலத்திலும், கோடைகாலத்திலும் மிதமான  வானிலை உள்ளது. குளிர்காலத்தில் பொதுவாக கூசத்தான் மாகாணத்திலேயே அதிக குளிரான நகரமாகும். கூசத்தான் பகுதியின் வடக்கு பகுதியான  இசேவில் பழங்குடியினரான பக்தியாரிமக்கள் வசிக்கின்றனர். இந்நகரில்  தொழில்துறைகளை விட விவசாயம் அதிகம் செய்யப்படுகிறது. முதன்மையான பயிர் அரிசி  ஆகும். உள்நாட்டில் பெரெஞ்ச் என்று அழைக்கப்படுகிறது. இது பெரும்பாலும் சூசன், சேவண்ட், மைடாவூட்,  சிட்டான்பே, சூசன், ஷேவண்ட், மைதாவூட், ஹிட்டான்பே ஆகிய பகுதிகளில் அதிகம் விளைவிக்கப் படுகிறது.

இசே நகரில் இருக்கும் தாதுப்பாறைகளினால், தாதுக்களின் சுரங்கங்கள் தோன்றியுள்ளன. அதன் அணை மற்றும் அமைந்துள்ளன. இங்குள்ள பண்டைய நினைவுச்சின்னங்களும், கற்சிங்கம் கல்லறைத் தோட்டமும், இன்னும் பல கட்டிடங்களும் வரலாற்றுப் புகழ் வாய்ந்தனவாகத் திகழ்கின்றன.

## வரலாறு
எலாமைட் காலத்தில் இது அயபீர் என்றும், பின்னர் சில சமயங்களில் அயதேம் என்றும் அழைக்கப்பட்டது. அரேபியர்கள் இந்த ஊரை இடாஜ் என்று அழைத்தனர் . லோர் அட்டபகன் தி கிரேட்ஸின் உள்ளூர் வம்சம் (Atabakan-e-Lor-e-Bozorg) இதை மாலேமிர் அல்லது மல்மீர் ("ராஜாவின் வீடு" அல்லது "தலைநகரம்") என்று மறுபெயரிட்டது. இந்த பெயர் 1935 ஆம் ஆண்டு வரை இருந்தது. அதன்பிறகு, அரசாங்கத்தின் ஒப்புதலுடன் இசக் என்ற பெயரானது, மீண்டும் பயன்படுத்தப்பட்டது.

## காலநிலை

= மக்கள் தொகை =
2016 ஆம் ஆண்டு  மக்கள் தொகைக் கணக்கெடுப்பின்படி, ஒட்டுமொத்த ஈரான் நகரங்களின் மக்கள் தொகை அடர்வில், இந்த நகரம் 83 வது இடத்தினைப் பெறுகிறது. பொதுவாக ஈரான் நாட்டில் நகரங்களில் மக்கள் குடியேற்றம், இருபதாம் நூற்றாண்டின் பிற்பகுதியில் இருந்து, வேகமாக அதிகரித்து வருகின்றது என ஐக்கிய நாட்டு ஆய்வுகள் கூறுகின்றன.  2016 ஆம் ஆண்டு எடுக்கப்பட்ட தொகை கணக்கெடுப்பின்படி, இந்த நகரத்தின் மக்கள் தொகை 119,399 நபர்களைக் கொண்டிருந்தது. இதற்கு ஐந்து ஆண்டுகளுக்கு முன் எடுக்கப்பட்ட, அரசின்  மக்கள் தொகை கணக்கெடுப்பின்படி, அதாவது 2011 ஆம் ஆண்டு, 117,093 நபர்கள், இந்நகரத்தில் வாழ்ந்திருந்தனர். தற்பொழுது உள்ள மக்கள் தொகை எண்ணிக்கையுடன் ஒப்பிடும்போது, இந்நகரத்தின் மக்கள்தொகை அடர்வு +1.97% அதிகரித்துள்ளது.

## மேற்கோள்கள்

## வெளி இணைப்புகள்

* IḎEH, என்சைக்ளோபீடியா இரானிகா 
* குஜெஸ்தான் ஆளுநர் பதவியில் இருந்து இசே புகைப்பட தொகுப்பு 
* Fravahr.org இல் அயபிர்

பகுப்பு:Coordinates on Wikidata
பகுப்பு:ஈரானின் நகரங்கள்
கங்கராம்பூர்

**கங்கராம்பூர்** இந்தியாவின் மேற்கு வங்காள மாநிலத்தில் உள்ள தெற்கு தினஜ்பூர் மாவட்டத்தில் உள்ள ஒரு நகரம் மற்றும் நகராட்சி ஆகும். இது கங்கராம்பூர் துணைப்பிரிவின் தலைமையகம் ஆகும். இந்த நகரம் புனர்பாபா ஆற்றின் கரையில் அமைந்துள்ளது. 1992 ஆம் ஆண்டில் பசிம் தினஜ்பூரின் பகுதியான்து உத்தர தினாஜ்பூர் மற்றும் தெற்கு தினஜ்பூருக்குப் பிரிக்கப்பட்டபோது இது புதிதாக உருவாக்கப்பட்ட மாவட்டமான தெற்கு தினாஜ்பூரின் துணைப்பிரிவாக மாறியது. பண்டைய காலங்களில் மக்கள் பெரும்பாலும் இந்த நகரத்தை டம்டாமா அல்லது தேவ்கோட் என்று அழைத்தனர்.

## புவியியல்
கங்கரம்பூர் கிட்டத்தட்ட தட்சின் தினாஜ்பூர் மாவட்டத்தின் மத்தியில் 25.4° வடக்கு 88.52° கிழக்கு என்ற புவியியல் இருப்பிடத்தில் அமைந்துள்ளது. இது புனர்பாபா ஆற்றின் கரையில் பரவியுள்ளது. இது சராசரியாக 25 மீட்டர் (82 அடி) உயரத்தைக் கொண்டுள்ளது. நகரின் பரப்பளவு 10.29 சதுர கிலோ மீற்றர் ஆகும்.

## காலநிலை
கங்கராம்பூரில் வெப்பமண்டல ஈரமான மற்றும் வறண்ட காலநிலையைக் கொண்டது. கோடைக் காலமான மே தொடக்கம் சூன் வரையிலான மாதங்களில் அதிகபட்ச வெப்பநிலை பெரும்பாலும் 38&nbsp;°C (100&nbsp;°F) ஐ விட அதிகமாக இருக்கும். குளிர்காலம் டிசம்பர் முதல் பிப்ரவரி ஆரம்பம் வரை நீடிக்கும். மிகக் குறைந்த வெப்பநிலை டிசம்பர் மற்றும் ஜனவரி மாதங்களில் 4&nbsp;°C (40&nbsp;°F) முதல் 8&nbsp;°C (47&nbsp;°F) என்ற வரம்பில் இருக்கும். நகரின் காலநிலையில் பருவமழை மிகவும் குறிப்பிடத்தக்க நிகழ்வாகும். மழைக் காலமான சூலை- ஆகத்து மாதங்களில் அதிகபட்ச மழை பெய்யும்.

## புள்ளிவிபரங்கள்
2011 ஆம் ஆண்டு இந்திய மக்கட் தொகை கணக்கெடுப்பின்படி  கங்கராம்பூரில் 56,175 மக்கள் வசிக்கின்றனர். மொத்த மக்கட் தொகையில் ஆண்கள் 52% வீதமாகவும், பெண்கள் 48% வீதமாகவும் காணப்படுகின்றனர். கங்கராம்பூரின் சராசரி கல்வியறிவு விகிதம் 77% ஆகும். இது தேசிய சராசரியான 74% ஐ விட அதிகமாகும். ஆண்களின் கல்வியறிவு விகிதம் 84% ஆகவும், பெண்களின் கல்வியறிவு விகிதம் 70% ஆகவும் உள்ளது. கங்கராம்பூரின் மக்கட் தொகையில் 13% வீதமானோர் 6 வயதுக்குட்பட்டவர்கள் ஆவார்கள்.

## பொருளாதாரம்
கங்காரம்பூரின் பொருளாதாரம் விவசாய வேளாண்மை, சிறு வணிகம், கைத்தறி மற்றும் கைத்தறி சார்ந்த கைவினைப்பொருட்கள் ஆகியவற்றைச் சார்ந்துள்ளது. முக்கியமான கைத்தறி பணிகள் நடைப்பெறும் பகுதிகள் போல்டாஹா, கோரியல், பெல்பெரி -1, பெல்பெரி- II மற்றும் கங்கராம்பூர் நகராட்சி பகுதியில் பல்வேறு பகுதிகளில் அமைந்துள்ளன. முக்கியமான கைத்தறி தயாரிப்புகளில் பருத்தி சாதாரண சேலை, காட்டன் மாலா சேலை, பெண்கள் சுரிதார்கள், குர்தா என்பன அடங்கும். மேற்கு வங்க அரசின் நெசவு இயக்ககம் வெளியிட்டுள்ள அறிக்கையின்படி  கங்கராம்பூர் கல்லூரிக்கு அருகில் அமைந்துள்ள போர்டங்கி பகுதியில் 588 தறிகளும், எஞ்சிய கங்காம்பூர் பகுதியில் 252 தறிகள் செயற்படுகின்றன.

## போக்குவரத்து
கங்கராம்பூர் நகரானது கொல்கத்தா , சிலிகுரி , ஜல்பைகுரி , மால்டா , பலுர்காட் மற்றும் வட வங்காளத்தின் பிற முக்கிய இடங்களுடன் பேருந்து மற்றும் தொடருந்து சேவைகளால் இணைக்கப்பட்டுள்ளது.

கங்கராம்பூர் ரயில் நிலையம் 2004 ஆம் ஆண்டில் கட்டப்பட்டது. முதல் தொடருந்து 2004 ஆம் ஆண்டு 30 அன்று இயங்கியது. இந்த தொடருந்து நிலையம் நகரின் தெற்கே கங்கராம்பூர் கல்லூரிக்கு அருகில் அமைந்துள்ளது.

## சான்றுகள்

பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
ஸ்ரீ வடுகா அருங்காட்சியகம், பண்டுங்

**ஸ்ரீ வடுகா அருங்காட்சியகம் (Sri Baduga Museum)** (இந்தோனேசிய ***அருங்காட்சியகம் ஸ்ரீ வடுகா*** ) இந்தோனேசியாவின் பண்டுங்கில் அமைந்துள்ள ஒரு மாநில அருங்காட்சியகம் ஆகும். ஒரு மாநில அருங்காட்சியகமாக, இந்த அருங்காட்சியகத்தில் மேற்கு ஜாவா மாகாணத்துடன் தொடர்புடைய பல்வேறு பொருட்கள் காட்சியில் வைக்கப்பட்டு உள்ளன. அவற்றில் சூடானிய  கைவினைப்பொருட்கள், அலங்காரப் பொருட்கள், புவியியல் வரலாறு மற்றும் இயற்கை பன்முகத்தன்மை வளம் உள்ளிட்டவை காணப்படுகின்றன.

## வரலாறு
ஸ்ரீ வடுகா அருங்காட்சியகம் முதன்முதலில் 1974 ஆம் ஆண்டில் பண்டுங்கிற்குள் இருந்த முன்னாள் நிர்வாகப் பிரிவான கவேதானன் தெகலேகாவின் அரசாங்க அலுவலகமாகப் பயன்படுத்தப்பட்ட ஒரு கட்டிடத்திற்குள் ஆரம்பித்து வைக்கப்பட்டது. ஜூன் 5, 1980 ஆம் நாளன்று, அருங்காட்சியகம் அதிகாரப்பூர்வமாக *அருங்காட்சியகம் நெகேரி புரோபின்சி ஜாவா பாரத்* ("மேற்கு ஜாவா மாகாணத்தின் மாநில அருங்காட்சியகம்") என்ற பெயரில் கல்வி மற்றும் பண்பாட்டு அமைச்சகத்தால் டாக்டர் தாவுத் யூசுப் அவர்களால் நிறுவப்பட்டது. 1990 ஆம் ஆண்டில், இந்த அருங்காட்சியகத்திற்கு 15 ஆம் நூற்றாண்டைச் சேர்ந்த சூடானிய மன்னர் ஸ்ரீ வடுக மகாசாவின் நினைவாக அருங்காட்சியகம் *நெகேரி புரோபின்சி ஜாவா பாரத் ஸ்ரீ பதுகா* (மேற்கு ஜாவா மாகாணத்தின் ஸ்ரீ வடுகா மாநில அருங்காட்சியகம்") அல்லது ஸ்ரீ வடுகா அருங்காட்சியகம் என்று மறு பெயர் சூட்டப்பட்டது.

## சேகரிப்புகள்
ஸ்ரீ வடுகா அருங்காட்சியகத்தில் 5,367 பொருள்கள் காட்சிக்கு வைக்கப்பட்டுள்ளன. அவை பல வகையைச் சார்ந்தவையாக உள்ளன. அவற்றில் நிலவியல், உயிரியல், இனவியல், தொல்லியல், வரலாறு, நாணயவியல், கலை, தொழில் நுட்பவியல்  போன்றவை அடங்கும். ஹெரால்டிகா தொகுப்பு எனப்படுகின்ற பணிக்கான அடையாளம், அலுவலக முத்திரை போன்றவையும் உள்ளன. இங்குள்ள காட்சிப் பொருள்களில் பெரம்பாலானவை அறிவியல் தொடர்பான உள்ளூர் மக்களின் இனவியல், பண்பாடு சார்ந்த பொருள்களும் உள்ளன. ஸ்ரீ வடுகா அருங்காட்சியகத்தில் மேற்கு ஜாவா மாகாணத்துடன் தொடர்புடைய பொருட்கள் காட்சிக்கு வைக்கப்பட்டுள்ளன. அந்த சேகரிப்புகள் மூன்று தளங்களில் உள்ளன.

### முதல் தளம்
முதல் தளத்தில் மேற்கு ஜாவாவின் இயற்கை வரலாறு மற்றும் பண்பாட்டின் ஆரம்ப நிலை தொடர்பான பொருள்கள் காட்சியில் உள்ளன. மேற்கு ஜாவாவின் வரலாறானாது அதன் வரலாற்றுக்கு முந்தைய காலம் தொடங்கி  இந்து-பௌத்த சகாப்தம் வரையிலான பாரம்பரிய பொருட்களைக் கொண்டு அமைந்துள்ளது.

### இரண்டாவது தளம்
இரண்டாவது தளத்தில் பாரம்பரிய பண்பாட்டுப் பொருட்களான, வாழ்க்கை, வர்த்தகம் மற்றும் போக்குவரத்துக்குத் தொடர்பான காட்சிப்பொருள்கள் உள்ளன.  அத்துடன் இஸ்லாம் மற்றும் ஐரோப்பிய பண்பாட்டுத் தாக்கத்தைக் கொண்டவையும் உள்ளன. மேலும் தேசிய போராட்டத்தின் வரலாறு மற்றும் மேற்கு ஜாவாவில் உள்ள நகரங்களின் பல்வேறு முத்திரைகள் ஆகியவையும் காட்சிக்கு வைக்கப்பட்டுள்ளன.

### மூன்றாவது தளம்
மூன்றாவது தளத்தில் இனவியல் சேகரிப்புகளான துணிகள், கலைப்பொருள்கள்  மற்றும் பீங்கான் பொருள்கள் போன்றவை காட்சிக்கு வைக்கப்பட்டுள்ளன.

## கண்காட்சிகள்
இந்த அரங்காட்சியகத்தில் அவ்வப்போது பார்வையாளர்களுக்காகப் பல விதமான கண்காட்சிகள் நடத்தப்பெறுகின்றன. அவற்றுள் தற்காலிகக் கண்காட்சிகள், பயணக் கண்காட்சிகள், இந்தோனேசியாவின் பிற பகுதிகளோடு இணைந்து நடத்தப்பெறுகின்ற அருங்காட்சியகக் கண்காட்சிகள் போன்றவை அடங்கும். மேலும் மாணவர்களுக்க்ன போட்டிகள் நிகழ்த்தப் பெறுகின்றன. இவற்றைத் தவிர சொற்பொழிவுகள், கருத்தரங்குகள், பணிப்பட்டறைகள் போன்றவையும் நடத்தப் பெறுகின்றன.

## குறிப்புகள்

பகுப்பு:Coordinates on Wikidata
பகுப்பு:இந்தோனேசிய அருங்காட்சியகங்கள்
அதீப் (பாக்கித்தானிய நடிகர்)

**முசாபர் அதீப்** அல்லது சுருக்கமாக அதீப் (ஆங்கிலம் :'Adeeb)  (1934 &ndash; 26 மே 2006) இவர் ஒரு பாகிஸ்தான் திரைப்பட நடிகர் ஆவார். அவர் 1940 முதல் 1962 வரை 38 இந்திய படங்களில் தோன்றியுள்ளார், இருப்பினும் அவர் 1950 கள் வரை இவர் அவ்வளவாக  படங்களில் நடிக்கத் தொடங்கவில்லை. 1962 ஆம் ஆண்டில், அவர் இந்தியாவின் பம்பாயிலிருந்து (இப்போது மும்பை) பாக்கித்தானின் லாகூருக்கு மாறினார். மேலும் அவர் இறக்கும் வரை தனது திரைப்பட வாழ்க்கையில் 500 க்கும் மேற்பட்ட படங்களில் நடித்துள்ளார்.

## ஆரம்பகால வாழ்க்கை மற்றும் தொழில்

அவர் பம்பாயில் காஷ்மீரைச் சேர்ந்த பழமைவாத பஷ்தூன் (பதான்) குடும்பத்தில் பிறந்தார். அவரது குடும்பம் 1947 இல் பாகிஸ்தான் சுதந்திரம் பெறுவதற்கு முன்பு பம்பாய்க்கு குடிபெயர்ந்தது, அங்கு மகாராட்டிராவிலுள்ள பம்பாய் பல்கலைக்கழகத்தில் உருது இலக்கியத்தில் முதுகலை பட்டம் முடித்த பின்னர், அவர் நடிக்கத் தொடங்கினார். அவரது சமகாலத்தவர்களைப் போலல்லாமல், திரைக்கதை என்பது அதீப்பின் முதல் விருப்பமாக இருந்தது. ராஜ் கபூரின் தந்தை பிருத்வி ராஜ் கபூருடன் பிருத்வி திரையரங்கிலும், பின்னர் இந்தியன் நேஷனல் தியேட்டர் என்ற நாடக அமைப்பில் உதவி இயக்குநராகவும் பணியாற்றினார். இந்தியாவில் இந்த நேரத்தில்தான் அவர் நடிப்பின் அடிப்படைகளை அறிந்து கொண்டார், இது பின்னர் 2 தலைமுறை பார்வையாளர்களை மகிழ்விக்க உதவியது.

அவர் தனது ஆரம்ப வாழ்க்கையில் சிறிய வேடங்களில் பணியாற்றிய போதிலும், ஜியா சர்காதியின் இயக்கத்தில் திலீப் குமார், மீனா குமாரி மற்றும் அன்வர் உசேன் ( நர்கிசின் சகோதரர்) ஆகியோருக்கு எதிராக நடித்த "புட்பாத்" (1953) என்ற திரைப்படம் அவருக்கு முதல் திருப்புமுனைப் படமாக அமைந்தது. இயக்குநர் அக்பர் அலி அக்கு மற்றும் நடிகர் / இயக்குநர் இக்பால் யூசுப், அதீப்பின் நெருங்கிய நண்பரின் மகனும், இயக்குனருமான எஸ்.எம். யூசுப் போன்றோரின் வற்புறுத்தலின் பேரில், 1962 ஆம் ஆண்டில் பாக்கித்தானில் குடிபெயர்ந்தார். அதற்கு முன்பு, இந்தியாவில் "மெஹந்தி", "பாக் தமன்" (1956) மற்றும் "ஜங் உட்பட 30 படங்களில் பணியாற்றினார். அவர்  கராச்சியில் குடியேறினார், பின்னர் லாகூருக்குச் சென்று 1960 களில் இருந்து தனது கடைசிப் படமும் சையத் நூரின் பெரிய வெற்றிப்படமுமான  "மஜஜன்" (2006) வரை பாத்திரங்களைத் தேடித்தேடி நடித்து வந்துள்ளார்.

பாக்கித்தானிய திரைப்படங்களில்  வில்லனாக  இருக்கும் அஸ்லம் பெர்வைஸ், மசூத் அக்தர் மற்றும் முகமது அலி போன்ற அழகிய வில்லன்களால் ஆளப்பட்டு வந்த சகாப்தத்தில், அதீப் *"தால் மெய்ன் காலா* " என்ற திரைப்படத்தின்  (1964) மூலம் நுழைந்தார். இத்திரைப்படத்தை இக்பால் யூசுப் இயக்கியுள்ளார். மேலும் மறைந்த நடிகர்கள் நிராலா மற்றும் முகமது அலி ஆகியோருடன் சையத் கமல் மற்றும் பஹார் பேகம் ஆகியோரும் முக்கியக் கதாபாத்திரத்தில் நடித்திருந்தனர்.

அவரது கடைசி ஆண்டுகளில், அவர் திரைப்படங்களை விட மேடையில் மிகவும் சுறுசுறுப்பாக இருந்தார் மற்றும் சர் சையத் அகமது கானின் கடைசி தொலைக்காட்சி நாடகங்களில் ஒரு பாத்திரத்தை ஏற்று நடித்தார். 50 ஆண்டுகளுக்கும் மேலான ஒரு திரைவாழ்க்கையில், அதீப் 500 க்கும் மேற்பட்ட படங்களில் நடித்துள்ளார், ஏமாற்றும் சகோதரர், கொடூரமான தந்தை, மோசமான கணவர், நேர்மையற்ற நண்பர் மற்றும் மிருகத்தனமான நில உரிமையாளர் போன்ற வெவ்வேறு வடிவங்களில் வில்லத்தனமான பாத்திரங்களை சித்தரிக்கிறார்.

## இறப்பு

அதீப்  2006 மார்ச் 26, அன்று மாரடைப்பால் பாதிக்கப்பட்டு, லாகூரில் உள்ள பஞ்சாப் இருதயவியல் நிறுவனத்தில் இறந்தார்.

## குறிப்புகள்

## வெளி இணைப்புகள்
* 

பகுப்பு:1934 பிறப்புகள்
பகுப்பு:2006 இறப்புகள்
பகுப்பு:பாக்கித்தானிய திரைப்பட நடிகர்கள்
பகுப்பு:பஷ்தூன் மக்கள்
இலாப்பெ சனக்கு

**இலாப்பெ சனக்கு** (*Lappeh Zanak*, , *Lappeh Zang, Lapeh Sang, Lapeh Zang*)  என்ற கிராமமானது, கானியபாத் (Ghaniabad) ஊரக மாவட்டத்தில் உள்ளது. இந்த ஊரக மாவட்டமானது, இரே மண்டலத்தின் (شهرستان رئ Ray County) நிருவாகப் பிரிவினுள் அடங்கியுள்ளது. 2006 ஆம் ஆண்டு எடுக்கப்பட்ட, மக்கள் தொகை கணக்கெடுப்பின்படி, இதன் மக்கள் தொகை 628 நபர்களையும், அவர்கள் 201 குடும்பங்களிலும் வாழ்ந்து இருந்தனர்.

## இரே மண்டலம்

இந்ந நிலப்பகுதியானது, தெகுரான் மாகாணத்தில் உள்ள நிருவாக ஆட்சி மண்டலத்தில் ஒன்றாகும். இந்த மண்டலத்தின் தலைநகரம், இரே நகரம் ஆகும். இது உண்மையில் தெகுரானின் ஒரு பகுதியாகும். 2006 மக்கள் தொகை கணக்கெடுப்பின்படி,இந்த மண்டலத்தில், 71,711 குடும்பங்களில், 292,016 நபர்கள் வாழ்ந்தனர். இந்த மண்டலம், மேலும் நான்கு மாவட்டங்களாக பிரிக்கப்பட்டுள்ளன. அவை யாதெனில்,  நடுவ மாவட்டம், பாசாபூயே (Fashapuyeh) மாவட்டம், கக்ரிசாக் ( Kahrizak) மாவட்டம், காலே நவ்வு (Qaleh Now) மாவட்டம் ஆகும்.

## மக்கள் தொகை
இங்கு பல்வேறு மொழியிலானப் பாரம்பரியக் குடும்பங்கள் வாழ்ந்தாலும், பெரும்பான்மையான ஈரானியக் குடும்பங்களில் பிறந்தவர்கள்,  எந்த வகையான உறவுகளை விடவும், தமது குடும்ப வழித்தோன்றல்களுக்கு, அதிக முக்கியத்துவத்தைக் கொடுக்கின்றனர். இதனால் அவர்கள் அருகருகே வாழ்ந்தாலும், தொலைவில் வாழ்ந்தாலும், சிறிய, பெரிய குடும்பங்களுக்கு இடையை நிலவும், குடும்ப உறவுப் பிணைப்புகள், அவரவர் நடத்தும் தொழில்களிலும், குடும்ப உறுப்பினர்கள் பின்னிப்பிணைந்து இயங்குகின்றனர். தெகுரான் மாகாணத்தில் 1,20,00.000 கோடிக்கும் மிகுதியான மக்கள் வசிக்கின்றனர். மேலும் இது ஈரானின் மிகுந்த  மக்கள் தொகை அடர்த்தி கொண்ட பகுதியாக உள்ளது. இங்கு ஏறத்தாழ 86.5 சதவீதம் பேர் நகர்ப்புறங்களிலும், 13.5 சதவீதம் தெகுரான் மாகாண மக்கள் கிராமப்புறங்களிலும் வசிக்கின்றனர்.

## மேற்கோள்கள்

பகுப்பு:Coordinates on Wikidata
பகுப்பு:தெகுரான் மாகாணத்தின் மக்கள் வாழிடங்கள்
கசிமிர் பங்

**கசிமிர் பங்**(Kazimierz Funk)   பெப்ரவரி 23, 1884 – நவம்பர் 19, 1967), பொதுவாக ஆங்கிலத்தில் **Casimir Funk** என மொழிவழிப்படுத்தப்பட்டு அழைக்கப்பட்ட போல்ஸ் நாட்டு உயிர் வேதியியலாளராவார்,.

## அடைவுகள்
கிரிஸ்டியன் எய்க்மன் எழுதிய கட்டுரையான 'சிவப்பு அரிசியை உண்ட மக்கள் தனியே பால் பொருட்களை உண்ட மக்களை விட பெரிபெரிக்கு சகிப்புத் தன்மையை காட்டியதைக் குறுப்பிடும்' கட்டுரை ஒன்றை படித்த பின்னர் பங் அந்த கூறை வேறாக்குவதற்கு முயற்சித்து அதில் வெற்றியும் கண்டார்.  இதன் மூலம் அமைன் கூட்டத்தைக் கொண்ட பதார்த்தம் வைட்டாமின் எனப்பட்டது. பின்னர் அது வைட்டமின் B3 (நியாசின்) என அழைக்கப்பட்டது. ஆயினும் அவர் இது தயமின் (வைட்டமின்B1)ஆக இருக்கவேண்டுமென இவர் கருதினார். இது பெரி பெரி எதிர்ப்புக் காரணியாக கூறப்படுகின்றது. இவர் 1911இல் தனது முதலாவது ஆய்வுக் கட்டுரையான டைகைட்ரொபீனைல் அலனின் குறித்த கட்டுரையைப் பிரசுரித்தார். பங் வைட்டமின் B1 போல ஒன்றுக்கு மேற்பட்ட கூறுகள் காணப்படலாம் என நம்பினார். 1912இல் பங் அரச மருத்துவ ஆய்விதழுக்கு எழுதிய ஆராய்ச்சிக் கட்டுரையில்  குறைந்தது நான்கு விற்றமின்கள் இருக்கலாம் என முன்மொழிந்தார். அவை, பெரிபெரியைத் தடுப்பது, ஸ்கர்விநோயைத் தடுப்பது, பெல்லாக்ரா நோயைத் தடுப்பது, என்புருக்கி நோயைத் தடுப்பது எனக் காட்டினார். 1912இல் விற்றமின்கள் பற்றி நூல் ஒன்றை வெளியிட்டார்.

ஏனைய நோய்களான என்புருக்கி,பெல்லாக்ரா, குளூட்டன் ஒவ்வாமை, ஸ்கர்வி என்பவையும் விற்றமின்களால் குணப்படுத்தக்கூடியவை எனும் எடுகோளை பங் முன்வைத்தார்.

பெல்லாக்ரா பற்றிய ஆராச்சிகளை மேற்கொண்ட ஆரம்ப ஆய்வாளராக பங் கொள்ளப்படுகிறார். தானியங்களை இடிக்கும் முறை பெல்லாக்கிரா நோயை உண்டாக்குவதில் பாரிய பங்காளிப்புகளை ஆற்றுவதாக இவர் கருதினார். தானியங்களை இடிக்கும் முறையில் ஏற்படுத்தும் மாற்றம் இந்நோய்ப் பாதிப்பைத் தடுக்கும் என்பதாகக் கூறினார். ஆனால் இந்த விடயம் குறித்து அவரது இந்தக் கட்டுரையில் எந்தக் கவனத்தையும் யாரும் செலுத்தவில்லை.

வைட்டமின்களில் எந்தவொரு நைதரசன்  சேர்வையான அமைன் கூட்டமும் இல்லை என்பதல் அதன் ஆங்கிலப் பெயரில் ஆரம்பத்தில் வழங்கப்பட்ட வழக்கில் இறுதியில் இருந்த "e" அகற்றப்பட்டு  "vitamin" என வழங்கப்பட்டது.

ஏனைய அவசியமான போசணைக் கூறுகளாக மற்றாஇய வைட்டமின்களான B1, B2, C, மற்றும்  D ஆகியவதற்றை அறிவதக்கு இவரது கண்டுபிடிப்புகள் அடிகோலின.

1936இல் தயமினின் மூலக்கூற்றுக் கட்டமைப்பை தீர்மானித்தார். இதனை வேறாக்கிய முதல் நபர் இவராக இல்லாத போதிலும் இதன் கட்டமைப்பு இவரால் அமைக்கப்பட்டது.

பங் பல்வேறு துறைகளில் ஆராய்ச்சிகளை மேற்கொண்டார். இயக்குநீர், நீரிழிவு, வயிற்றுப்புண் புற்றுநோய் முதலிய துறைகள் இவற்றுள் முதன்மையானவை.

1940களில் அமெரிக்காவில் இருந்து திரும்பிய பின்னர், வைத்தியா ஆராய்ச்சிகளுக்கான பங் நிறுவனத்தின் தலைவர் ஆனார். தனது இறுதி வருட கற்கைகளை உயிரியல் கட்டிகள் (புற்றுநோய்) பற்றிய கற்கைகளில் செலவிட்டார்.

## பங் விருது
அமெரிக்க அறிவியல் மற்றும் கலைக்கான போளிஸ் நிறுவனம் வருடாந்தம் கசிமிர் பங் இயற்கை விஞ்ஞான விருதினை போளிஸ் அமெரிக்க அறிவியலாளர்களுக்கு வழங்கி வருகின்றது. இந்த விருதினை வென்ற பலர் நோபல் பரிசில் பெற்றவர்களாக உள்ளனர். ரொனால்ட்கோஃப்மான், அலக்சாண்டர் வொல்ஸன், கிலாரி கொப்ரொசிக்கி முதலானவர்களைக் குறிப்பிடலாம்.

## மேற்கோள்கள்

பகுப்பு:அறிவியலாளர்கள்
பிலால் அசரப்

**பிலால் அசரப்** ( ) இவர் ஒரு பாக்கித்தான் திரைப்பட நடிகர் மற்றும் "விஷுவல் எஃபெக்ட்ஸ்" இயக்குநர் ஆவார். ஃபிராங்க்ளின் மார்ஷல் கல்லூரியிலிருந்து விஷுவல் எஃபெக்ட்ஸைப் படித்த பிறகு, விஷுவல் எஃபெக்ட்ஸ் இயக்குநராக தனது வாழ்க்கையைத் தொடங்கினார், பின்னர் 2014 ஆம் ஆண்டின் புகழ்பெற்ற  *[[ஓ21|ஓ 21]]*  என்ற திரில்லர் திரைப்படத்தில் ஒரு சிறிய பாத்திரத்தில் தோன்றியதின் மூலம்  தனது வாழ்க்கையைத் தொடர்ந்தார். பின்னர் 2017 இல் அசரப் மற்றொரு புகழ்பெற்ற போர்த் திரைப்படமான *யல்காரில்* இராணுவ அதிகாரியாக நடித்தார்.

## ஆரம்பகால வாழ்க்கை மற்றும் கல்வி
அசரப் கராச்சியில் பஞ்சாபி வம்சாவளியைச் சேர்ந்த உருது மொழி பேசும் ஒரு குடும்பத்தில் பிறந்தார். 2016 இல் வெளிவந்த *"ஜனான்*" என்ற படத்தில் பஷ்தூன் என்ற கதாபாத்திரத்தில் நடித்தார், ஆனால் அவர் பஷ்தூனாக இல்லாததால், அவர் தனது பாத்திரத்திற்காக பஷ்தூ மொழியைக் கற்றுக்கொண்டார், இது "பாடல்களுக்கு உதடு அசைப்பதற்கு  போதுமானதாகும்." 

அசரப் தனது ஆரம்பக் கல்வியை கராச்சியில் உள்ள புனித மைக்கேல்ஸ் கான்வென்ட் பள்ளியில் பெற்றார். அமெரிக்காவின் பென்சில்வேனியாவில் உள்ள பிராங்க்ளின் &amp;amp; மார்ஷல் கல்லூரியில் "விஷுவல் எஃபெக்ட்ஸ்" இயக்கத்தைப்  படித்தார். அவர் நிதி மற்றும் கலைகளில் இரட்டை பட்டம் பெற்றார். பின்னர் அனிமேஷனை கற்க இலண்டனில் உள்ள எஸ்கேப் ஸ்டுடியோவுக்குச் சென்றார். கேமராவின் பின்னால் அவருக்கு பத்து வருட அனுபவம் உள்ளது.

அவர் ஆரம்பத்தில் நியூயார்க்கில் ஒரு நிதியிழப்பு ஆலோசகராக பணிபுரிந்தார். ஆனால் அவரது மறைந்த சகோதரி சாடியா அசரப்பின் வற்புறுத்தலின் பேரில் பின்னர் அவர் தனது வேலையை விட்டுவிட்டு  அனிமேஷன் மற்றும்  "விஷுவல் எஃபெக்ட்ஸ்"  படிப்பதற்காக இலண்டன் சென்றார், அவரது சகோதரி ஒரு இயக்குநர் மற்றும் நியூயார்க் பல்கலைக்கழகத்தில் திரைப்படத் தயாரிப்புத்துறையில் ஆசிரியர், அவர் பாகிஸ்தானின் சினிமாவை மேம்படுத்த விரும்பினார், அவருடன்  இணைந்து இவர் தீவிர திரைப்படங்களை உருவாக்கினார். அவர் ஒரு நடிகராக மாற முடிவு செய்ததற்கு அவரது  சகோதரிதான் காரணம்.

அவர் தனக்கு எல்லா நேரங்களிலும் பிடித்த இசைக்குழுவாக பிங்க் ஃபிலாய்ட் என்பதை குறிப்பிட்டுள்ளார், *சென்ட் ஆஃப் எ வுமன்* என்ற திரைப்படம் அவரை ஒரு நடிகராக தள்ளியது அதே நேரத்தில் சிற்பம் மற்றும் ஓவியம் ஆகியவை தனது "மறைக்கப்பட்ட திறமைகள்" என்றும் விவரித்தார்.

## தொழில்
பிலால் அசரப் 2014 ஆம் ஆண்டின் திரில்லர் படமான ''ஓ 21'' இல் ஒரு சிறிய வேடத்தில் தோன்றினார். 2016 ஆம் ஆண்டில், அர்மீனா கான் மற்றும் அலி ரஹ்மான் கான் ஆகியோருடன் இணைந்து ஜான் என்ற காதல் நகைச்சுவை படத்தில் அசரப் தனது முன்னணி நடிப்பை அறிமுகப்படுத்தினார், இது விமர்சகர்களிடமிருந்தும் பார்வையாளர்களிடமிருந்தும் பாராட்டைப் பெற்றது. அடுத்த ஆண்டு அவர் யால்கார் என்ற போர் திரைப்படத்தில் தோன்றினார், இது திரைப்பட நுழைவு சீீட்டு விற்பனையில் ஒரு நல்ல தொடக்கத்தைக் கொண்டிருந்தது, அதே நேரத்தில் அவரது 2017 ஆம் ஆண்டு வெளியான *ரங்ரேஸா* ஒரு விமர்சன மற்றும் வணிக ரீதியான தோல்வியாக இருந்தது.

## வெளி இணைப்புகள்
* 
* 
* 

## குறிப்புகள்

பகுப்பு:வாழும் மக்கள்
பகுப்பு:1979 பிறப்புகள்
பகுப்பு:பஞ்சாப் நபர்கள்
பகுப்பு:பாக்கித்தானிய திரைப்பட நடிகர்கள்
கெதுங் அகுங், யோக்யகர்த்தா

**கெதுங் அகுங் (Gedung Agung)** (ஆங்கிலம் *: தி கிரேட் பில்டிங்* ) இந்தோனேசியாவில்  அமைந்துள்ள ஆறு ஜனாதிபதி மாளிகைகளில் ஒன்றாகும். இது பெரிய கட்டடம் என்றும் அழைக்கப்படுகிறது. இந்த அரண்மனை யோக்யகர்த்தா நகரில் அமைந்துள்ளது. இந்த அரண்மனை வளாகம் சுமார் 4.4 ஹெக்டேர் பரப்பளவைக் கொண்டுள்ளது. இது விரேடெபர்க் கோட்டைக்கு முன்னால் அமைந்துள்ளது.
## வரலாறு
இந்தக் கட்டடம் முதலில் 1824 ஆம் ஆண்டில் யோககர்த்தாவில் வசிக்கும் 18 வது டச்சு குடியிருப்பாளரான அந்தோனி ஹென்ட்ரிக்ஸ் ஸ்மிசெர்ட் என்பவருக்குச் சொந்தமான ஒரு தோட்டத்தில் கட்டப்பட்டது. முதல் கட்டிடம் ஏ. பேயன் என்ற கட்டிடக் கலைஞரால் வடிவமைக்கப்பட்டது ஆகும். அது வழக்கமான இண்டீய வெப்பமண்டல கட்டிடக்கலை வடிவமைப்பைக் கொண்டு அமைந்துள்ளது. இதன் கட்டுமானம் அப்போது நிகழ்ந்த  ஜாவானிய இளவரசரான டச்சு காலனிய ஆதிக்கத்தை எதிர்த்து வந்த டிபோனெகோரோ தலைமையிலான கிளர்ச்சியின்போது நடைபெற்ற ஜாவா போரினால் தாமதம் ஆனது. இதன் கட்டுமானப் பணி 1832 ஆம் ஆண்டில் நிறைவு பெற்றது.

ஜூன் 10, 1867 ஆம் ஆண்டில் நிகழ்ந்த ஒரு பூகம்ப அதிர்வு முதல் அரண்மனையை கவிழ்த்து விட்டது. 1869 ஆம் ஆண்டில் அந்தக் கட்டிடம் மீண்டும் கட்டப்பட்டது. 1927 டிசம்பர் 19 ஆம் நாளன்று யோக்யகர்த்தாவின் நிலை குடியிருப்பாளரிடமிருந்து ஒரு மாகாணத்திற்குக் கைமாறியது. இதனால் கட்டிடம் ஆளுநர் அலுவலகமாக அமைய வேண்டும் என்ற நோக்கம் மாறியது.

இந்தோனேசிய நாட்டுச் சுதந்திரப் போராட்டத்தின் போது, தலைநகர் ஜகார்த்தா நேச நாட்டுப் படையால் ஆக்கிரமிக்கப்பட்டது. அதைத் தொடர்ந்து அரசாங்கம் 6 ஜனவரி 1946 ஆம் நாளன்று யோக்யகர்த்தாவுக்கு இடம் மாற்றம் செய்யப்பட்டது. இந்த அரண்மனை 1946 ஆம் ஆண்டு மற்றும் 1949 ஆம் ஆண்டுக்கு இடையில் ஜனாதிபதி சுகர்ணோ இல்லமாக மாற்றம் பெற்றது.  1949 டிசம்பர் 28 ஆம் நாளன்று அரசாங்கம் ஜகார்த்தாவுக்கு மாற்றப்படும் வரை இந்நிலையில் இருந்தது.

இந்தோனேசியாவின் இரண்டாவது ஜனாதிபதியாக சுகார்த்தோ பதவிக்கு வந்த பின், இந்தோனேசியாவின் சுதந்திரத்தை நினைவுகூரும் வகையில் ஒவ்வொரு ஆகஸ்ட் 17 ஆம் நாளன்று அரண்மனை பிற்பகல் அணிவகுப்பு நடத்தப்படுகின்ற இடமாக மாற்றம் பெற்றது. பின்னர் 1991 ஆம் ஆண்டில் சுதந்திரம் அறிவிக்கப்பட்ட முதல் அதன் மகிழ்ச்சியை வெளிப்படுத்துகின்ற வகையில் ஒவ்வொரு நொடியையும் கொண்டாட இந்த கட்டிடம் பயன்படுத்தப்படுகிறது.

## வசதிகள்
கட்டிடத்தின் முற்றத்தில் இரண்டு மீட்டர் உயரம் உள்ள "துவாரபாலா" எனப்படுகின்ற இரு பாதுகாவலர் சிலைகளும், 3.5 மீட்டர் உயரம் உள்ள "துகு தாகோபா" என்ற ஆண்டிசைட்டால் செய்யப்பட்ட நினைவுச்சின்னமும் உள்ளன. பரந்து அமைந்துள்ள அரண்மனை வளாகத்தில் மொத்தம் 26 கட்டிடங்கள் காணப்படுகின்றன. அந்தக் கட்டடங்களில் மிகவும் முக்கியமானது வருகின்ற விருந்தினர்களை உபசரிப்பதற்காகப் பயன்படுத்துகின்ற  "கெடுங் இந்துக்" (தாய் கட்டிடம்) எனப்படுகின்ற முதன்மை பார்வையாளர் அரங்கம் ஆகும்.

## பார்வையாளர் அனுமதி இல்லை
இது யோக்யகர்த்தாவில் அமைந்துள்ள ஜனாதிபதியின் மாளிகை ஆகும். இந்த ஜனாதிபதியின் மாளிகைக்குள் அனைவரும் செல்ல அனுமதி இல்லை. இந்த அரண்மனைக்கும்ம் க்ரேட்டான் என்னுமிடத்தில் அமைந்துள்ள ராயல் அரண்மனைக்கும் வேறுபாடு உண்டு. க்ரேட்டான் ராயல் அரண்மனை எனப்படும் சுல்தான் அரண்மனையில் பார்வையாளர்கள் (மதியம் இந்த அரண்மனை மூடப்பட்டிருக்கும்) சென்று பார்வையிடலாம்.

## பிற அரண்மனைகள்
* கிராடன் நியாயோக்யாகர்த்தா காடினின்கிராட், யோக்யகர்த்தா
* பொகோர் அரண்மனை, பொகோர்
* தம்பக்சைரிங் அரண்மனை, பாலி
* சிபனாஸ் அரண்மனை, சிபனாஸ்
* இஸ்தானா நெகாரா (ஜகார்த்தா)
* மெர்டேகா அரண்மனை, மத்திய ஜகார்த்தா

## குறிப்புகள்

பகுப்பு:இந்தோனேசிய அரண்மனைகள்
பகுப்பு:இந்தோனேசிய அருங்காட்சியகங்கள்
தம்பாக்சிரிங் அரண்மனை

**தம்பாக்சிரிங் அரண்மனை** (ஆங்கிலம்: *Tampaksiring Palace*) ()  இந்தோனேசியாவில் தம்பாக்சிரிங் என்னுமிடத்தில் உள்ள அரண்மனையாகும்.  

இந்தோனேசியாவில் உள்ள ஆறு அதிபர் அரண்மனைகளில் இந்த அரண்மனையும் ஒன்றாகக் கருதப்படுகிறது. இது பாலியில் கியானியார் பகுதியில் அமைந்துள்ளது. இந்த அரண்மனை 1957-ஆம் ஆண்டில் கட்ட ஆரம்பிக்கப்பட்டு 1963 ஆம் ஆண்டில் கட்டி முடிக்கப்பட்ட அரண்மனையாகும். 

## பாலினிய கட்டிடக்கலை

இந்தோனேசியாவில் அமைந்துள்ள பிற அதிபர் மாளிகைகளைப் போலல்லாமல் இந்த அரண்மனை பெரும்பாலும் டச்சு கிழக்கிந்திய தீவுகளின் காலனித்துவ காலத்திய பாணியைத் தொடர்ந்து வந்ததாகும். தம்பாக்சிரிங் அரண்மனை  இந்தோனேசியாவின் சுதந்திரம் அடைந்தபின் கட்டப்பட்ட அரண்மனையாகும். இது காலனித்துவ இடச்சு பேரரசின் கட்டடப் பாணியில் கட்டப்பட்டது, இருந்தாலும் அது நவீனத்துவ பாணியும் பாலினிய கட்டிடக்கலைக் கூறுகளைக் கொண்டு அமைந்துள்ளது.

இந்த வளாகத்தின் கட்டிடங்கள் 19 ஹெக்டேர் பரப்பளவில் பரவிக் காணப்படுகின்றன. முதன்மை அரண்மனை கட்டிடமான தம்பாக்சிரிங் சற்று உயர்ந்த இடத்தில் கட்டப்பட்டுள்ளது. அது தீர்த்தா எம்புல் கோயில் எனப்படுகின்ற இந்து பாலினிய நீர்த்தடாகக் கோயில் மற்றும் ஆகூங்க் மலை எனப்படுகின்ற தீவின் மிக உயர் இடத்தில் அமைந்துள்ள ஓர் எரிமலை.ஆகியவற்றை  காணும் திசையை நோக்கும் வகையில் கட்டப்பட்டுள்ளது.

## வரலாறு

இந்தோனேசியாவிற்கு ஒரு புதிய ஜனாதிபதி மாளிகையை கட்ட வேண்டும் என்ற எண்ணம் இந்தோனேசியாவின் முதல் ஜனாதிபதி சுகர்னோவால் அவர்களுக்குத் தோன்ற அவரால் அது தொடங்கி வைக்கப்பட்டது. 1950 களின் நடுப்பகுதியில், புதிதாக சுதந்திரமான மாநிலம் என்ற நிலையில், சுகர்னோ இந்தோனேசிய பண்பாட்டை இந்தோனேசியாவிற்கு வருகை தரும் மாநில விருந்தினர்கள் காண்பதற்காகக் கட்ட எண்ணினார். 

மேலும், பாலிப் பகுதியின் புகழை ஒரு கலாச்சார மற்றும் இயற்கை ஈர்ப்பாகவும் வெளிப்படுத்த விரும்பினார்.     பாலியின் பண்பாட்டு மற்றும் இயற்கை அழகினை வெளி உலகிற்குக் கொணர விரும்பினார். இந்தக் கட்டுமானமானது முக்கியமான தலைவர்கள், மாநில அரச அலுவலர்கள், நாட்டின் தலைவர்கள், அரச தலைவர்கள் அரசாங்கத் தலைவர்கள் ஆகியோர் பாலியில் தங்கும்போது பயன்படும் நோக்கில், அது பொருத்தமானதாக அமையும் என்ற எண்ணத்தில் அமைந்தது.

### கியானியார்  விருந்தினர் மாளிகை

முன்னதாக அந்த இடத்தில் ஒரு விருந்தினர் மாளிகை இருந்தது. அது பாலியில் இருந்த கியானியார்  என்ற இடத்தையாண்ட மன்னருக்குச் சொந்தமானதாக இருந்தது. இந்த கியானியார்  விருந்தினர் மாளிகையில் பெரும்பாலும் வெளிநாட்டு பிரமுகர்கள், விருந்தினர்கள் மற்றும் கிழக்கு தீவுகளின் அலுவலர்கள் ஆகியோர் பயன்பாட்டிற்காக இருந்தது.  சுகர்னோ அந்த இடத்திற்கு 1955 ஆம் ஆண்டில் பல முறை  வருகை தந்தார். 

சுகர்னோவின் ஆர்வத்தை அறிந்த, கியானியார் மன்னர் இந்தோனேசியா அரசுக்கு நிலம் மற்றும்  கட்டிடத்தை அளித்தார். 1957 ஆம் ஆண்டில் சுகர்னோ ஒரு புதிய அரண்மனைக்கான வடிவத்தைத் தயாரித்து அமைக்க ஆர்.எம்.சோதர்சனோ என்பவரை நியமித்தார். தொடர்ந்து அதற்கான தயாரிப்பு தொடங்கியது. 

கியானியார் மன்னரின் பழைய விருந்தினர் மாளிகை இடிக்கப்பட்டது. புதிய கட்டுமானப் பணி 1957 ஆம் ஆண்டு தொடங்கப்பட்டு 1963 ஆம் ஆண்டில் முழுமையாக நிறைவு பெற்றது.

## பிற அரண்மனைகள்

* கிராடன் நியாயோக்யாகர்த்தா காடினின்கிராட், யோக்யகர்த்தா
* கெதுங் அகுங், யோக்யகர்த்தா
* பொகோர் அரண்மனை, பொகோர்
* சிபனாஸ் அரண்மனை, சிபனாஸ்
* இஸ்தானா நெகாரா (ஜகார்த்தா)
* மெர்டேகா அரண்மனை, மத்திய ஜகார்த்தா

## குறிப்புகள்

பகுப்பு:இந்தோனேசிய அரண்மனைகள்
பகுப்பு:இந்தோனேசிய அருங்காட்சியகங்கள்
சகார்சா

**சகர்சா** என்பது இந்தியாவின் பீகார் மாநிலத்தின் கிழக்கு பகுதியில் உள்ள சகார்சா மாவட்டத்தில் உள்ள ஒரு நகரம் மற்றும் நகராட்சியாகும். இது கோசி ஆற்றின் கிழக்குக் கரையில் அமைந்துள்ளது . இது சகார்சா மாவட்டத்தின் நிர்வாக தலைமையகமாகவும், பீகார் மாநிலத்தின் கோசி பிரிவின் (பிரதேச தலைமையகமாகவும்) உள்ளது. இதில் சகர்சா, மாதேபுரா மற்றும் சுபால் மாவட்டங்கள் அடங்கும்.

சகார்சா என்ற பெயர் சஹர்சா என்ற சமஸ்கிருத வார்த்தையிலிருந்து உருவானது. நகரத்தில் கணிசமான எண்ணிக்கையிலான மைதிலி மொழி பேசுபவர்கள் உள்ளனர். மைதிலியுடன் இந்தி பரவலாக புரிந்து கொள்ளப்பட்டு பேசப்படுகிறது.

## வரலாறு
சகர்சா என்பது மிதிலா பிராந்தியத்தின் ஒரு பகுதியாகும். இது மிதிலா இராச்சியத்தை நிறுவிய இந்தோ-ஆரிய பழங்குடியினர் குடியேறிய பின்னர் முதன்முதலில் முக்கியத்துவம் பெற்றது.  (இது விதேக இராச்சியம் என்றும் அழைக்கப்படுகிறது). விதேக இராச்சியத்தின் மன்னர்கள் ஜனகர்கள் என்று குறிப்பிடப்பட்டனர்.

20 ஆம் நூற்றாண்டில் சகர்சா மாவட்டம் முங்கர் மற்றும் பாகல்பூர் மாவட்டங்களின் ஒரு பகுதியாக இருந்தது. 1954 ஆம் ஆண்டு ஏப்ரல் 1 அன்று சகர்சா  மாவட்டமாக மாற்றப்பட்டது.  இது கோசி பிரிவின் தலைமையகமாக  சகர்சா, பூர்னியா மற்றும் கதிஹார் மாவட்டங்களை உள்ளடக்கியது.  கோசி பிரிவின் தலைமையகம் சகர்சாவில் 1972 ஆம் ஆண்டு அக்டோபர் 2 ஆம் தேதி உருவாக்கப்பட்டது.  24 மேம்பாட்டுத் தொகுதிகள் கொண்ட ஒரு புதிய சிவில் துணைப்பிரிவு பிர்பூர், முன்னர் மாவட்டத்தின் சுபால் உட்பிரிவின் கீழ் இருந்த ராகோபூர், சதாபூர், பசந்த்பூர் மற்றும் நிர்மாலி உள்ளிட்டவஐ 1972 ஆம் ஆண்டு திசம்பர் 1 இல் உருவாக்கப்பட்டன. 

மாதேபுரா மற்றும் சுபால் ஆகிய இரண்டு புதிய மாவட்டங்கள் சகர்சா மாவட்டத்திலிருந்து 1981 ஆம் ஆண்டு ஏப்ரல் 30 இலும் மற்றும் 1991 ஆம் ஆண்டிலும்  உருவாக்கப்பட்டன. சகர்சா மாவட்டம் இப்போது இரண்டு துணைப்பிரிவுகளான சகர்சா சதர் மற்றும் சிம்ரி பக்தியார்பூர் என்பவற்றைக் கொண்டுள்ளது.

## புவியியல்
சஹர்சா 25.88 ° வடக்கு 86.6 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 41 மீட்டர் (134 அடி) உயரத்தைக் கொண்டுள்ளது. சகர்சாவும் அதைச் சுற்றியுள்ள பகுதிகளும் கோசிநதிப் படுகையில் ஒரு தட்டையான வண்டல் சமவெளியைக் கொண்டுள்ளன. இப்பகுதி நிலம் மிகவும் வளமானதாக காணப்படுகின்றது. ஆனால் கங்கையின் மிகப்பெரிய துணை நதிகளில் ஒன்றான கோசியின் போக்கில் அடிக்கடி ஏற்படும் மாற்றங்கள், மண் அரிப்பு தொடர்பான பிரச்சினைகளுக்கு வழிவகுத்தன. இப்பகுதி வெள்ளப் பெருக்கினால் அடிக்கடி பாதிக்கப்படுகின்றன. பெரிய வெள்ளப்பெருக்கு கிட்டத்தட்ட ஆண்டுதோறும் நிகழ்கிறது. இதனால் கணிசமான உயிர்ச் சேதம், பொருட் சேதம் ஏற்படுகின்றது.

## பொருளாதாரம்
இது இந்தியாவில் சோளம் மற்றும் மக்கானாவின் முக்கிய உற்பத்தியாளராகும். ஒவ்வொரு ஆண்டும் தொன் அளவில் சோளம் மற்றும் மக்கானா நாட்டின் பல்வேறு பகுதிகளுக்கு ஏற்றுமதி செய்யப்படுகின்றன. பின்வரும் பயிர்கள் இப்பகுதியில் வளர்க்கப்படுகின்றன. மக்கானா (*யூரியேல் ஃபெராக்ஸ்*சாலிஸ்ப்),  அரிசி, மாம்பழம், விழுதி, மூங்கில், கடுகு, சோளம், கோதுமை மற்றும் கரும்பு என்பன இப்பகுதியில் வளர்க்கப்படுகின்றன.  தேக்கு மரங்கள் இப்போது பாரிய அளவில் வளர்க்கப்படுகின்றன.

## சான்றுகள்

பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:சகர்சா மாவட்டம்
பாலா சிங்

**பாலா சிங்** (*Bala Singh*, 07 மே 1952 - 27 நவம்பர் 2019) என்பவர் ஓர் இந்திய திரைப்பட நடிகர் ஆவார். இவர் மலையாளம் மற்றும் தமிழ் திரைப்படத்தில் நடித்துள்ளார். 1995 ஆம் ஆண்டு நாசர் நடித்த அவதாரம்  என்னும் படத்தில் நடித்ததன் மூலம், தமிழ்த் திரைப்படத்துறைக்கு அறிமுகமானார். இவர் நூற்றுக்கும் மேற்பட்ட படங்களில் நடித்துள்ளார், அதில் பெரும்பாலான படங்களில் எதிர்நாயகனாகவே நடித்துள்ளார்.

## குடும்பம்
இவருக்கு தங்கலீலா என்ற மனைவியும், ஓசின் என்ற மகளும், சிபின் என்ற மகனும் உள்ளனர்.

## திரை வாழ்க்கை
பாலா சிங் ஆரம்பத்தில் மேடை நாடகங்களில் தனது வாழ்க்கையைத் தொடங்கினார். இவர் நாசரின் அவதாரம் (1995) படத்தில் நடிப்பதற்கு முன்பு, தேசிய நாடக பள்ளியில், பயிற்சி பெற்றார். இவர் சங்கர், மணிரத்னம் மற்றும் கமல்ஹாசன் இயக்கிய படங்களில் துணை வேடங்களில் நடித்துள்ளார். இவர் பெரும்பாலான படங்களில் எதிர்நாயகனாகவே நடித்துள்ளார்.

2009 ஆம் ஆண்டில், வண்ணத்துப்பூச்சி என்னும் படத்தில், ஒரு தாத்தாவின் முக்கியக் கதாபாத்திரத்தில் நடித்தார். இது தாத்தா, பாட்டி மற்றும் அவர்களின் பேரக்குழந்தைகளுக்கு இடையிலான உறவை ஆராய்ந்த ஒரு திரைப்படமாகும்.

## இறப்பு
இவருக்கு 26 நவம்பர், 2019 அன்று மூச்சுத்திணறல் மற்றும் காய்ச்சல் ஏற்பட்டுள்ளது. அதைத் தொடர்ந்து தனியார் மருத்துவமனையில் அனுமதிக்கப்பட்டிருக்கும் இவருக்கு தொடர் சிகிச்சை அளிக்கப்பட்டது, ஆனாலும் சிகிச்சை பலனின்றி 27 நவம்பர், 2019 அன்று உயிரிழந்தார்.

## நடித்த திரைப்படங்கள்

## தொலைக்காட்சி
* சூலம் (2002 - 2004)
* ருத்ரவீணை (2003 - 2004)
* நல்ல நேரம் (2013 - 2014)
* ஆதிரா (2015 - 2016)

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:2019 இறப்புகள்
பகுப்பு:1952 பிறப்புகள்
பகுப்பு:தெலுங்குத் திரைப்பட நடிகர்கள்
பகுப்பு:சென்னை நடிகர்கள்
கே. எஸ். ரங்கசாமி கலை மற்றும் அறிவியல் கல்லூரி

**கே.எஸ்.ரங்கசாமி கலை மற்றும் அறிவியல் கல்லூரி** தமிழ்நாட்டின் நாமக்கல் மாவட்டத்தில், தோக்கவாடியில் 1995ஆம் ஆண்டு கே. எஸ். ரங்கசாமி அவர்களால் தொடங்கப்பட்டது. தமிழ்நாடு அரசு மற்றும் பல்கலைக்கழக மானிய ஆணையத்தின் ஒப்புதலுடன், இது சேலத்தின் பெரியார் பல்கலைக்கழகத்துடன் இணைக்கப்பட்டுள்ளது.. இது  இந்திய தர நிறுவனம்  (ISO) சான்றிதழ் மற்றும் தேசிய கல்வி தரபாட்டு நிறுவனம் (NAAC) அங்கீகாரம் பெற்றது.
## படிப்புகள்
இக்கல்லூரியில் இளங்கலை, ஆங்கிலவியல், வணிகவியல், வணிகவியல் நிறுவனச்செயலாண்மை, இளம் அறிவியல் பாடப்பிரிவில் கணிதவியல் முதுகலை, முதுநிலை மற்றும் ஆராய்ச்சி படிப்புகள் என பல பிரிவுகளில் வழங்கப்பட்டு வருகின்றன.
## சான்றுகள்

பகுப்பு:நாமக்கல் மாவட்டத்திலுள்ள தனியார் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
காண்டுவா

**காண்டுவா** என்பது இந்தியாவின் மத்தியப் பிரதேசத்தின் நிமர் பகுதியில் உள்ள ஒரு நகரம் ஆகும். இந்த நகரம் கிழக்கு நிமர் மாவட்டம் என்று முன்னர் அறியப்பட்ட காண்டுவா மாவட்டத்தின் நிர்வாக தலைமையகம் ஆகும்.

காண்டுவா  பழங்கால நகரம் ஒன்றாகும். இந்தியாவில் உள்ள பல நகரங்களைப் போலவே பல வழிபாட்டுத் தலங்களும் இங்கு அமையப் பெற்றுள்ளன. பெரும்பாலான வழிபாட்டுத் தலங்கள் இந்து அல்லது சமண வணக்கஸ்தலங்கள் ஆகும். கி.மு 12 ஆம் நூற்றாண்டில் இந்த நகரம் சமண மதத்தின் மையமாக இருந்தது. பிரித்தானிய ஆட்சியின் போது, ​​இந்நகரிற்கு அருகிலுள்ள புர்ஹான்பூர் (இப்போது ஒரு தனி மாவட்டம்) மேற்கு நிமர் பிராந்தியத்தின் முக்கிய வணிக மையமாக திகழ்ந்தது.

காண்டுவா பெரிய தொடருந்து சந்திப்பாகும். இந்தூரை டெக்கனுடன் இணைக்கும் மால்வா பாதை,  மும்பையிலிருந்து கொல்கத்தா வரையிலான பிரதான கிழக்கு-மேற்கு பாதையை இங்கு  சந்திக்கிறது.

2019 ஆம் ஆண்டு மே மாதம் பாரதிய ஜனதா கட்சியைச் சேர்ந்த நந்த்குமார் சிங் சவுகான் என்பவர் காண்டுவா மக்களவைத் தொகுதியில் இருந்து நாடாளுமன்ற உறுப்பினராகத் தேர்ந்தெடுக்கப்பட்டார்.

## புவியியல்
காண்டுவா 21.83 ° வடக்கு 76.33 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 313 மீட்டர் (1026 அடி) உயரத்தைக் கொண்டுள்ளது.

## புள்ளிவிபரங்கள்
2011 ஆம் ஆண்டு மக்கட் தொகை கணக்கெடுப்பின்படி, காண்டுவாவில் 200,738 மக்கள் வசிக்கின்றனர்.  அவர்களில் 102,901 பேர் ஆண்களும்,  97,837 பேர் பெண்களும் ஆவார்கள். காண்டுவாவின் சராசரி கல்வியறிவு விகிதம் 75.5% ஆகும். ஆண்களின் கல்வியறிவு விகிதம் 78.9% ஆகவும்,  பெண்களின் கல்வியறிவு விகிதம் 71.9% ஆகவும் இருந்தது. காண்டுவாவில் ஆறு வயதிற்கு உட்பட்ட சிறுவர்களின் எண்ணிக்கை, 24,801 ஆகும். அதாவது மொத்த மக்கட் தொகையில் 12.4% வீதமானோர் 6 வயதுக்குட்பட்டவர்கள். 2011 ஆம் ஆண்டில் காண்டுவாவில் 39002 வீடுகள் இருந்தன.

## பொருளாதாரம்
காண்டுவா நகரமானது உள்ளூர் பயிர்களான பருத்தி, கோதுமை (கண்ட்வா 2), சோயா அவரை மற்றும் பலவகையான பருவகால பழங்கள் மற்றும் காய்கறிகளுக்கு பிரபலமானது. இங்கு பயிரிடப்படும் கோதுமை வகை காண்ட்வா 2 என்பது அதன் நறுமணம், நிறம் மற்றும் தரம் ஆகியவற்றிற்கு நாடு முழுவதும் பிரபலமானது. முந்தைய காண்டுவா  மத்திய இந்தியாவின் கஞ்சா பயிரிடப்படும் ஒரே நகரமாக காணப்பட்டது.

இந்திரா சாகர் பரியோஜ்னா என்ற நீர்மின் திட்டம் கண்ட்வாவுக்கு அருகில் அமைந்துள்ளது. சாந்த் சிங்காஜி வெப்ப மின் திட்டம் (2 × 600 மெகாவாட்) காண்டுவாவில் உள்ள ஒரு சிறிய நகரமான முண்டியில் உள்ள டோங்கலியா கிராமத்தில் அமைந்துள்ளது.

## புகழ்
சூரஜ் குந்தா, பத்மா குளம், பீமா குளம் மற்றும் ராமேஸ்வர் குளம் ஆகிய நான்கு குளங்களும் நான்கு திசைகளில் உள்ளன. இவை வரலாற்றுடன் தொடர்புடையன.

பண்டைய துல்ஜா பவானி கோயில், தாதா தர்பார் மற்றும் நவீன நவ-சண்டி தேவி தாம் ஆகியவை இந்துக்களின் வழிபாட்டுத் தலங்கள் ஆகும்.

புகழ்பெற்ற சுற்றுலாத் தலங்களான தாதா தர்பார் கண்ட்வா , நாகூன் தலாப் மற்றும் ஹனுமந்தியா தீவு என்பன இங்கு அமைந்திருக்கின்றன.

புகழ்பெற்ற நடிகர் / பாடகர் கிஷோர் குமார் காண்ட்வாவில் பிறந்தார்.

## சான்றுகள்

பகுப்பு:மத்தியப் பிரதேசம்
பகுப்பு:காண்டுவா மாவட்டம்
சிகர்

**சிகர்** (Sikar) இந்தியாவின் ராஜஸ்தான் மாநிலத்தின் சிகர் மாவட்டத்தில் அமைந்துள்ள நகரமாகும். இது சிகர் மாவட்டத்தின் தலைமையகம் ஆகும். இந்த நகரம் ராஜஸ்தானின் தேசிய நெடுஞ்சாலை 52 இல் ஆக்ராவிற்கும் பிகானேருக்கும் இடையில் அமைந்துள்ளது. சிகர் வரலாற்று நகரமாகும். இந்த நகரம் பல பழைய ஹவேலிகளைக் கொண்டுள்ளது (முகலாய கால கட்டிடக்கலை கொண்ட பெரிய வீடுகள்). இந்த நகரம் ஜெய்ப்பூரிலிருந்து 114 கி.மீ தொலைவிலும், ஜோத்பூரிலிருந்து 320 கி.மீ தொலைவிலும், பிகானேரிலிருந்து 215 கி.மீ தொலைவிலும், டெல்லியில் இருந்து 280 கி.மீ தொலைவிலும் அமைந்துள்ளது.

## வரலாறு
ஜெய்ப்பூர் மாநிலத்தின் மிகப்பெரிய திகானா (தோட்டம்) சிகர் ஆகும். முன்பு சிகார் நகரம் “நெஹ்ராவதி” என்று அழைக்கப்பட்டது. மேலும் திகானா சிகரின் தலைநகரமாக விளங்கியது. சிகர் ஏழு "பொல்ஸ்" (வாயில்கள்) கொண்ட பலப்படுத்தப்பட்ட சுவர்களால் சூழப்பட்டுள்ளது. இந்த வரலாற்று வாயில்கள் பவரி கேட், பதேபுரி கேட், நானி கேட், சூரஜ்போல் கேட், டுஜோட் கேட் ஓல்ட், டுஜோட் கேட் நியூ மற்றும் சந்த்போல் கேட் என பெயரிடப்பட்டுள்ளன. சிகரின் மிகப் பழமையான பெயர் “பீர் பாங்கா பாஸ்” என்பதாகும்.

## புவியியல்
ராஜஸ்தானின் சிகர் மாவட்டத்தின் மாவட்ட தலைமையகம் சிகர் ஆகும். இந்த நகரம் ராஜஸ்தானின் கிழக்கு பகுதியில்  27.62 ° வடக்கு 75.15 ° கிழக்கு என்ற புவியியல் இருப்பிடத்தில் அமைந்துள்ளது. இது சராசரியாக 427 மீட்டர் (1401 அடி) உயரத்தைக் கொண்டுள்ளது.

## காலநிலை
சிகர் கோப்பனின் காலநிலை வகைப்பாட்டின் கீழ் வெப்பமான, அரை வறண்ட காலநிலையைக் கொண்டுள்ளது.  சூன் தொடக்கம் செப்டம்பர் வரையிலான காலப் பகுதி மழைக்காலம் ஆகும்.  ஏப்ரல் முதல் சூலை வரையிலான கோடை மாதங்களில் சராசரியாக தினசரி வெப்பநிலை 30&nbsp;°C (86&nbsp;°F) ஆக காணப்படும். மே மற்றும் சூன் மாதங்களில் அதிகபட்ச வெப்பநிலை 50&nbsp;°C (122&nbsp;°F) ஐ எட்டக்கூடும். மழைக்காலங்களில் அடிக்கடி, பலத்த மழை மற்றும் இடியுடன் கூடிய மழை பெய்யும். ஆனால் வெள்ளம் தொடர்ந்து இருக்காது. நவம்பர் முதல் பிப்ரவரி வரையிலான குளிர்கால மாதங்களில் கடுமையான குளிரைக் கொண்டவை. இம் மாதங்களில் சராசரி வெப்பநிலை 5–15 (C (41–59&nbsp;°F) ஆக காணப்படும்.

## புள்ளிவிபரங்கள்
2011 ஆம் ஆண்டு சனத்தொகை கணக்கெடுப்பின்படி சிகர் நகரத்தில் சுமார் 237,579  மக்கள் வசிக்கின்றனர்.  அவர்களில் சுமார் 123,156 ஆண்களும்,   114,423 பெண்களும் உள்ளனர். சிகார் நகரத்தில் 1000 ஆண்களுக்கு 929 பெண்கள் என்ற பாலின விகிதம் காணப்படுகின்றது. கல்வியைப் பொறுத்தவரை, சிகர் நகரில் மொத்த கல்வியறிவு பெற்றவர்களின் எண்ணிக்கை 158,413 ஆகும். இதில் 91,403 ஆண்களும், 67,010 பெண்களும் அடங்குவர். சிகர் நகரத்தின் சராசரி கல்வியறிவு விகிதம்  77.13% வீதமாகும். ஆண் மற்றும் பெண் கல்வியறிவு நிலை முறையே 86.29% மற்றும் 67.37% ஆகும். சிகர் நகரில் ஆறு வயதிற்கு உட்பட்ட சிறுவர்களின் எண்ணிக்கை  சுமார் 32,189 ஆகும். இதில் 17,236 சிறுவர்களும் 14,953 சிறுமிகளும் உள்ளனர்.

## நிர்வாகம்
சிகர் நகரம் மாநகராட்சியால் நிர்வகிக்கப்படுகிறது. இது சிகார் நகர ஒருங்கிணைப்பின் கீழ் வருகிறது. சிகார் நகரம் 45 வார்டுகளாக பிரிக்கப்பட்டுள்ளது. சிகார் நகரத்தின் மக்கள் தொகை 237,579 என்றாலும், அதன் நகர்ப்புற / பெருநகர மக்கட் தொகை 244,563 ஆகும். சிகர் பெருநகரப் பகுதியில் சந்திரபுரா (கிராமப்புறம்), ராதாகிருஷ்ணபுரா, சமர்த்புரா, சிவசிங்கபுரா மற்றும் சிகர் நகரம் ஆகியவை அடங்கும்.

## மேற்கோள்கள்

பகுப்பு:இராஜஸ்தான் மாநிலத்திலுள்ள ஊர்களும் நகரங்களும்